*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*4. számú előterjesztés*

Bátaszék Város Önkormányzat Képviselő-testületének 2025. január 15-én

16.00 órakor megtartandó RENDKÍVÜLI ülésére

Gimnáziumi diákok iskolába járásához szükséges feltételek biztosítása

|  |
| --- |
| **Előterjesztő:** dr. Bozsolik Róbert polgármester**Készítette:** Takaróné dr. Mihó Beatrix kirendeltségvezető**Törvényességi ellenőrzést végezte:** dr. Firle-Paksi Anna aljegyző**Tárgyalja:**Pénzügyi és Gazdasági Bizottság 2025.01.14. |

**Tisztelt Képviselő-testület!**

Az elmúlt évek során a II. Géza Gimnázium indítható osztályai létszámának feltöltése érdekében a gimnázium és az önkormányzat szorosan együttműködött. Baranya vármegyei településeken (Somberek, Véménd, Feked, stb.) működő általános iskolákból többen is a városunk gimnáziumát választották továbbtanulási célból. Annak érdekében, hogy ezen diákok ne több órás beutazással érjenek be az iskolába, az önkormányzat segítette a reggeli beutazás megszervezését és finanszírozását.

A 2024/2025. tanévben ezen településekről átjárni szándékozó diákok száma megnövekedett, így a saját eszközeinkkel már nem tudtunk segíteni. Bátaszék Város Önkormányzata (továbbiakban: Önkormányzat) és a Bátaszéki Sport Egyesület (továbbiakban: Egyesület) megállapodást kötött az Egyesület tulajdonában lévő kisbusz e célra történő használatáról 2024. szeptember 1. napjától 2024. december 31. napjáig. Annak érdekében, hogy a diákok bejárása 2025. január 1. napjától is biztosított legyen, kérjük a testület jóváhagyását.

A képviselő-testület 2024. július 16.-i képviselő-testületi ülésén 178/2024. (VII.16.) önkormányzati határozatával döntött arról, hogy az Egyesület tulajdonában lévő gépjármű fenntartásához és üzemeltetéséhez 250.000 Ft támogatást biztosít (a 2024.09.01-től 2024.12.31.-ig történő gépjármű használathoz).

Javasoljuk, hogy az idei év tekintetében - 2025. január 1. napjától 2025. június 30. napjáig történő gépjármű üzemeltetéséhez- az Egyesület részére 375.000 Ft támogatást biztosítson.

Kérjük a Tisztelt Képviselő-testületet, hogy az alábbi határozati javaslat elfogadásával hagyják jóvá az Egyesülettel kötendő támogatási szerződést.

**H a t á r o z a t i j a v a s l a t :**

**gimnáziumi diákok bejárásának elősegítésére**

Bátaszék Város Önkormányzatának Képviselő-testülete egyetért azzal, hogy az önkormányzat továbbra is – 2025. január 1. napjától 2025. június 30. napjáig tartó időszak vonatkozásában – biztosítsa a Bátaszéki II. Géza Gimnázium diákjainak bejárásához szükséges feltételeket,

1. a Bátaszéki Sport Egyesület tulajdonában lévő gépjármű fenntartásához és üzemeltetéséhez 375.000 Ft összegű támogatást biztosít az önkormányzat 2025. évi költségvetésének terhére;
2. felhatalmazza a város polgármesterét a szükséges intézkedések, jognyilatkozatok megtételére, valamint a támogatási szerződés aláírására a határozat melléklete szerinti tartalommal.

*Határidő:* 2025. január 20.

*Felelős*: Dr. Firle-Paksi Anna aljegyző

 (a határozat megküldéséért)

 Dr. Bozsolik Róbert polgármester

 (a határozatban foglaltak végrehajtásáért)

*Határozatról értesül*: Bátaszéki Sport Egyesület

Bátaszéki KÖH Pénzügyi Iroda

 irattár